T̃e' masheñe Timoteo ellopa' o'ch alla noterrperr po'pocheño ñeñt̃cha' atet̃ pep̃a , t̃arro'mar atet̃ nentenep̃ atet̃ ñerra'mrrat̃e' e'ñe nechemer nepenep̃ . T̃e'pa' e'ñech peyoc̈hrocmañen pet̃orra Yomporecop atet̃ ñerra'mrrat̃e' c̈ho yec̃llarena . E'ñe p̃ame'ñeñot̃ Cristo e'ñech peñmañeshocmañen es p̃orrtatyen . Napa' añ noct̃ape'chen ñeñt̃ atet̃ eños e'ñe cohuen p̃ocop ahuañmo'cha ñeñt̃ a'm̃tene' ñoñets Yomporeshot̃ . Ama't p̃apa' c̈hocmuepa'ch peyerpa ñeñt̃ atet̃ a'poctat p̃ocop , t̃arro'mar ñeñt̃ atet̃ eños p̃ocoppa' ñeñt̃cha' allo'na ahuamencat̃ pepene' . Ñam̃a c̈hocmach p̃ame'ñya Cristo e'ñe cohuen e'ñe peñmañesha' , t̃arro'mar ñerra'm ama e'ñe yeñmañesha' yoct̃eñe Cristopa' ñato' acop̃onet̃pa' o'huañcha' yame'ñera Cristo . Ñeñt̃ atet̃ p̃a ahuaña epsheña yacma ñeñt̃ pa'so'cheñ Himeneo ñam̃a Alejandro , ñam̃a po'poñec̈hno acheñ ñeñt̃ atet̃ petsa . Ñeñt̃o'marña napa' napuenanet oneñet̃ ñeñt̃ara epsheña yacma att̃och ñapa' o'ch mueroc̈htatanet allochñapa' o'ch eñochet ama achm̃are'tpahuo Yompor .
